Coalville

Tref yn Swydd Gaerlŷr, Dwyrain Canolbarth Lloegr, ydy Coalville.British Place Names; adalwyd 8 Ebrill 2020 Fe'i lleolir mewn ardal di-blwyf yn ardal an-fetropolitan Gogledd-orllewin Swydd Gaerlŷr, ac mae'r dref yn bencadlys y cyngor ardal.

Yng Nghyfrifiad 2011 roedd gan y dref boblogaeth o 49,716.City Population; adalwyd 8 Ebrill 2020

Yn ystod canol y 19g datblygodd Coalville fel canolbwynt ardal cloddio glo gogledd Swydd Gaerlŷr. 
Tyfodd diwydiannau chwarela, tecstilau a pheirianneg, megis cynhyrchu wagenni rheilffordd, yn ystod y 19g. Daeth mwyngloddio glo i ben yn Coalville yn ystod yr 1980au. Caeodd chwe phwll glo - Snibston, Desford, Whitwick, Ellistown, De Caerlŷr a Bagworth - yn Coalville a'r cyffiniau yn y cyfnod rhwng 1983 a 1991.

Cyfeiriadau

Categori:Ardal Gogledd-orllewin Swydd Gaerlŷr
Categori:Trefi Swydd Gaerlŷr